Lokatölur frá Akranesi - stórsigur Samfylkingar Nú hafa öll 3.149 atkvæðin á Akranesi verið talin og er meirihluti bæjarstjórnar kolfallinn . Úrslit eru þau að Samfylkingin hlaut 31,5 atkvæða og fjóra menn kjörna í bæjarstjórn , hafði áður tvo . Sjálfstæðisflokkur fékk 22,8% atkvæða og tvo menn kjörna , missir tvo menn og meirihluta sem flokkurinn myndaði með fulltrúa frá Frjálslyndum á liðnu kjörtímabili . Framsóknarflokkur og óháðir hlutu 22,8% atkvæða og tvo menn kjörna , bætir við sig manni frá síðustu kosningum . Loks fær VG einn menn , hlaut nú 14,8% atkvæða . Bæjarfulltrúar nú verða : Sveinn Kristinsson , Hrönn Ríkharðsdóttir , Ingibjörg Valdimarsdóttir og Einar Benediktsson frá Samfylkingu . Gunnar Sigurðsson og Einar Brandsson frá Sjálfstæðisflokki . Guðmundur Páll Jónsson og Reynir Georgsson frá Framsóknarflokki og óháðum og Þröstur Þór Ólafsson frá VG .